text: ақшатай, құмағаш таспасы (astragalus ammodendron) бұршақ тұқымдасына, таспа туысына жататын бұта. қазақстанның батыс қазақстан, мұғаджар алқаптарында, солтүстік арал маңы мен қызылқұм өңірінде өседі. ақшатайдың сабағы ақшыл-қоңыр, биіктігі 30 см-ден м-ге дейін жетеді. қатар орналасқан жапырақтарының ұзындығы 3-9 см болады. гүл күлтесі қызғылт көк түсті келеді. мамыр маусым айларында гүлдеп, шілдеде тұқым береді. ақшатай құмда өсетін құнарлы мал азығы. сабағы қатаймай тұрған кезде, мал жақсы жейді. құмды жерлерде кейде қолдан да егеді. қазақ ұлттық энциклопедиясы